open-index/open-wikipedia-markdown huggingface dataset:
Toni Šunjić

**Toni Šunjić** bosanskohercegovački je nogometaš i reprezentativac Bosne i Hercegovine. Trenutno nastupa za moskovski Dinamo na poziciji centralnog beka.

Sezone 2009/10. biva posuđen belgijskom klubu Kortrijk na jednu godinu s mogućnošću otkupa ugovora na kraju sezone. Do kraja sezone odigrao je ukupno 16 utakmica, te se na kraju sezone vratio u Zrinjski. U Zrinjskom ostaje sve do februara 2012. godine, kada mu se pruža šansa za prelazak u ukrajinski klub Zorja Lugansk. Debi za Zorju upisuje protiv ekipe Karpati u sklopu prve lige Ukrajine, a meč Zorja pobijeđuje rezultatom 5-1. Odmah po dolasku u Zorju, Šunjić se nameće kao najbolji centralni bek u klubu i tokom dvije i po godine u ovom klubu osigurava sebi mjesto u prvom timu.

### Kuban Krasnodar 
U julu 2014. Šunjić privlači interes mnogih klubova, ali Kuban iz Krasnodara uspijeva prvi otkupiti Šunjićev ugovor. Prvu utakmicu za Kuban bilježi u pobijedi protiv Ufe u okviru Premijer lige Rusije u augustu 2014. godine. Svoj prvi gol za Kuban postiže protiv ekipe Lokomotive krajem augusta 2014. godine, a Kuban utakmicu pobijeđuje rezultatom 2-1.

### VfB Stuttgart 
U augustu 2015, zbog finansijskih problema Kubana, Šunjić za blizu tri miliona eura prelazi u njemački klub VfB Stuttgart. Debi i prvi gol bilježi u porazu Stuttgarta rezultatom 2-1 protiv Herthe u septembru 2015. godine. Krajem sezone 2015/16. Stuttgart ispada iz Prve lige Njemačke, ali Šunjić odlučuje ostati u klubu i u sljedećoj sezoni.

## Reprezentacija 
Šunjić je skupio deset nastupa za U-21 selekciju Bosne i Hercegovine. Debi za seniorsku reprezentaciju Bosne i Hercegovine ostvario je u augustu 2012, u prijateljskoj utakmici protiv Velsa kad je u igru ušao s klupe u drugom poluvremenu.

U junu 2014. pozvan je da nastupi za selekciju Bosne i Hercegovine na Svjetskom prvenstvu u Brazilu. Tokom grupne faze prvenstva, odigrao je dvije utakmice, i to protiv selekcija Nigerije i Irana.

U junu 2016. nastupio je na revijalnom Kirin kupu u Japanu. Odigrao je obje utakmice, protiv selekcija Danske i Japana, a Bosna i Hercegovina okončala je turnir pobijedom nad Japanom i osvojila trofej.

## Statistika 
### Klubovi 
*Ažurirano: 22. august 2016.*

### Reprezentacija 
*Ažurirano: 22. august 2016.*

**Nastupi za reprezentaciju**

## Reference
## Vanjski linkovi 
*

Kategorija:Bosanskohercegovački nogometaši
Kategorija:Rođeni 1988.
Kategorija:Biografije, Mostar
Kategorija:Nogometaši Zrinjskog
Kategorija:Nogometaši KV Kortrijka
Kategorija:Nogometaši Zorje Lugansk
Kategorija:Nogometaši Kuban Krasnodara
Kategorija:Nogometaši VfB Stuttgarta
Kategorija:Nogometaši Palerma
Kategorija:Nogometaši Dinamo Moskve
Kategorija:Igrači na Svjetskom prvenstvu u nogometu 2014.
Kategorija:Živi ljudi
Abdullah Gül

**Abdullah Gül** jest turski političar, bio je 11. po redu predsjednik Turske, koji se na toj dužnosti nalazio od 28. augusta 2007. do 28. augusta 2014. Prethodno je 4 mjeseca služio kao premijer (2002–2003) i ministar vanjskih poslova od 2003. do 2007.

Odluka premijera Recepa Tayyipa Erdoğana da Gül bude predsjednički kandidat izazvala je snažno i glasno protivljenje zagovornika Turske kao sekularne države. U maju 2007. Ustavni sud blokirao je Gülovu prvu kandidaturu zbog zabrinutosti sekularista vezanih uz Gülove stavove dok je bio član Stranke blagostanja i toga da mu žena nosi hidžab, mahramu koju mnogi vide kao simbol političkog islama. Međutim, nakon parlamentarnih izbora u julu iste godine, na kojima je pobijedila AKP, izabran je na dužnost 28. augusta 2007. i položio zakletvu istog dana.

## Reference 
## Vanjski linkovi 
*Official Web stranic Predsjednika Turske
*Talk at the Council on Foreign Relations, Feb 9, 2007
*Tursko ministarstvo vanjskh poslova
*Official Website of Abdullah Gul
* Abdullah Gul: International capital’s favorite iz *soL*, online novina.
*Abdullah Gül inquiry
*Turkishpolitix.com - Online dossier with news about Abdullah Gül
*Bekir Coşkun's famous article 

Kategorija:Rođeni 1950.
Kategorija:Živi ljudi
Kategorija:Turski političari
Kategorija:Turski premijeri
Kategorija:Turski predsjednici
Kategorija:Biografije, Kayseri
Pirati s Kariba: Na čudnijim plimama

***Pirati s Kariba: Na čudnijim plimama*** () jest pustolovni pomorski ep i nastavak filma *Pirati s Kariba: Na kraju svijeta*. Premijera filma će biti održana 20. maja 2011.

## Radnja 
Piratski kapetan Jack Sparrow (Depp) ponovno je ostao bez svog voljenog broda, Crnog bisera. Ukrao mu ga je stari suparnik, kapetan Hector Barbossa. Međutim iznenada, Jack susreće Anđeliku (Cruz), ženu iz svoje prošlosti, i ne može biti siguran da li je tu u pitanju ljubav, ili je ona samo beskrupulozna osoba koja ga iskorištava kako bi pronašla legendarni Izvor mladosti. No kada ga ona prisili da se ukrca na Osvetu kraljice Anne, brod čuvenog pirata Crnobradog (McShane), Jack se nađe u neočekivanoj pustolovini u kojoj ne zna treba li se više bojati Crnobradog, za kojeg se ispostavi da je Anđelikin otac; ili Anđelike. No to nije sve, jer u potragu za Izvorom se dala i čitava španska ratna mornarica, poslana na zadatak od kralja Ferdinanda lično, te neće dopustiti da joj išta stane na put. I kao kruna svega, ponovno se pojavljuje Barbossa, bez Crnog bisera, i kao gusar u službi britanskog kralja Georgea II.

## Prethodnici 
* *Pirati s Kariba: Prokletstvo Crnog bisera*
* *Pirati s Kariba: Mrtvačeva škrinja*
* *Pirati s Kariba: Na kraju svijeta*

## Vanjski linkovi 
* 
* Službena stranica filma  

Kategorija:Američki filmovi
Kategorija:Filmovi s radnjom u Španiji
Kategorija:Filmovi iz 2011.
Recep Tayyip Erdoğan

**Recep Tayyip Erdoğan** (rođen 26. februara 1954), turski je političar, predsjednik stranke AKP, bivši premijer i trenutni predsjednik Turske.

## Biografija
Erdoğan je rođen u Istanbulu 26. februara 1954. godine. Diplomirao na Fakultetu za menadžment Univerziteta u Marmari.

Dobio je četverogodišnji mandat gradonačelnika Istanbula 1994, kao kandidat Stranke blagostanja Necmettina Erbakana. Erdoğanu je kao gradonačelniku javnost pripisivala zasluge za unapređivanje javnih službi, kao i da je učinio grad zelenijim i čistijim. Ustavni sud je zabranio Stranku blagostanja 1998. i Erdoğan je pristupio Stranci vrline, formirane od ostataka njegove prethodno zabranjene stranke. Godinu dana kasnije osuđen je za poticanje vjerske mržnje i izrečena mu je zatvorska kazna u trajanju od 10 mjeseci, od čega je odslužio 4 mjeseca 1999.

Partija vrline je 2001. također zabranjena zbog nepoštivanja sekularnih zakona, a Erdoğan je osnovao AKP u augustu iste godine i odveo je u pobjedu na izborima održanim u novembru 2002.

Iako je bio najpopularniji političar u Turskoj u vrijeme izbora, po ustavu mu je zabranjeno učešće u izborima za javnu funkciju, te stoga nije mogao dobiti mjesto u parlamentu koje mu je bilo potrebno da bi postao premijer. S obzirom na to da je osvojila gotovo 35% glasova, AKP je bila u mogućnosti samostalno formirati vladu, kao i imati komotnu parlamentarnu većinu. Ubrzo po formiranju novog parlamenta zastupnici AKP-a izmijenili su ustav, otvorivši put Erdoğanu da postane premijer.

Reagirajući na zabrinutosti u samoj Turskoj i izvan nje da dolazak na vlast stranke s islamskom prošlošću može predstavljati prijetnju sekularnom uređenju, Erdoğan i drugi lideri stranke isticali su da AKP nema tajni vjerski program i usvojili prozapadni konzervativni program. Erdoğan je ukazao da je glavni prioritet Turske ulazak u EU, obećavši reforme koje će Tursku učiniti demokratičnijom i pluralnijom i koje će joj omogućiti ostvarivanje kriterija za ulazak u Uniju. Također je obećao posvećenost striktnom programu, koji podržava MMF, za rješavanje krize u ekonomiji, koja je pogodila Tursku 2001.

Dva dana nakon što je Erdoğan osvojio zastupničko mjesto, dotadašnji premijer Abdullah Gül (potpredsjednik iste stranke) podnio je ostavku kako bi oslobodio mjesto za lidera AKP, koji je već smatran liderom zemlje. Turski predsjednik Ahmet Necdet Sezer odobrio je novi kabinet koji je predložio Erdoğan i postavio ga za premijera. Postao je predsjednik turske vlade 14. marta 2003, 5 dana nakon pobjede na ponovljenim izborima u pokrajini Siirt.

## Privatni život
Erdoğan je oženjen i ima četvero djece.

## Reference
## Vanjski linkovi
*Zvanična stranica Predsjedništva Turske 
*

Kategorija:Rođeni 1954.
Kategorija:Živi ljudi
Kategorija:Biografije, Istanbul
Kategorija:Turski političari
Kategorija:Turski premijeri
Kategorija:Turski predsjednici
The Absence

**The Absence** je američki melodični death metal sastav iz grada Tampe na Floridi.

## Karijera 
Osnovan je 2002. a nakon objavljivanja EP-a *The Absence*, potpisali su ugovor sa izdavačkom kućom Metal Blade. Iduće godine objavljuju svoj prvi studijski album *From Your Grave*, a sljedeći *Riders of the Plague* objavljuju 2007. Godinu ranije, sastav je napustio basista Nicholas Calaci, a nakon snimanja albuma zamijenio ga je Mike Leon, dok je bubnjara Jeramia Klinga zamijenio Justin Reynolds, te su svoj treći studijski album *Enemy Unbound* objavili u septembru 2010. U vrijeme snimanja, bubnjar Reynolds je doživio saobraćajnu nesreću, te zbog ozljeda nije mogao svirati na predstojećoj turneji, pa se u ovaj muzički sastav vraća originalni bubnjar, Jeramie Kling. Za razliku od većine američkih melodičnih death metal sastava, njihov stil je vrlo sličan drugim metal sastavima sa göteborške metal scene.  

## Članovi grupe 
;Sadašnja postava
*Jamie Stewart - vokal
*Peter Joseph - električna gitara
*Patrick Pintavalle - električna gitara
*Mike Leon - bas-gitara
*Jeramie Kling - bubnjevi

## Diskografija 
### Studijski albumi 
* *From Your Grave* (2005)
* *Riders of the Plague* (2007)
* *Enemy Unbound* (2010)

## Reference 
## Vanjski linkovi 
* Službena MySpace stranica

Kategorija:Američke grupe melodičnog death metala
Kategorija:Muzičke grupe osnovane 2002.
Ivica Olić

**Ivica Olić** nekadašnji je hrvatski nogometaš i reprezentativac. Igrao je na poziciji napadača. Trenutno je pomoćnik selektora reprezentacije Hrvatske Zlatka Dalića.

## Klupska karijera 
Karijeru je počeo u Marsoniji, gdje je igrao od 1996. do 2001, s pauzom 1998/99, kad je bio u berlinskoj Herthi. Godine 2001. prelazi u NK Zagreb, s kojim osvaja prvenstvo, pa 2002. u redove gradskog rivala, Dinama, s kojim također osvaja prvenstvo, a 2003. kupuje ga CSKA Moskva, s kojim je osvojio tri ruska prvenstva, dva ruska kupa, jedan ruski superkup i Kup UEFA. U polusezoni 2006/07. potpisao je ugovor na dvije i po sezone s njemačkim HSV-om. Iste polusezone spasio je klub od ispadanja u drugu ligu. U sezoni 2007/08. postaje nezamjenjiv u prvoj postavi HSV-a, gdje efikasno para protivničke mreže, a strijelac je i prvog het-trika u prvom poluvremenu u historiji kluba. U ljeto 2009. prelazi u Bayern München. U Ligi prvaka 2009/10. napokon dokazuje svoju vrijednost. U polufinalu Lige prvaka između Lyona i Bayerna 27. aprila 2010. postiže het-trik i uvodi Bayern u finale nakon devet godina čekanja. Godine 2012. prelazi u Wolfsburg, gdje je ostao više od dvije sezone. Nakon toga se vratio u Hamburg na jednu sezonu, a posljednju sezonu u karijeri odigrao je za 1860 München.

## Reprezentacija 
U reprezentaciji je također imao uspješne nastupe, od kojih treba izdvojiti onaj protiv Italije na Svjetskom prvenstvu 2002. te protiv Engleske na Wembleyju u posljednjem kolu kvalifikacija za Evropsko prvenstvo 2008, gdje je postigao gol i od većine medija proglašen igračem utakmice. Stotu utakmicu u nacionalnom dresu odigrao je protiv Italije u novembru 2014.

## Reference 
## Vanjski linkovi 
*
*
*
*
*
*Ivica Olić na *Soccerphileu*
*Razgovor s Ivicom Olićem, serijal *(Ne)uspjeh prvaka s Mariom Stanićem*, 11. 12. 2023. (YouTube)

Kategorija:Rođeni 1979.
Kategorija:Hrvatski nogometaši
Kategorija:Hrvatski nogometni treneri
Kategorija:Biografije, Nova Gradiška
Kategorija:Nogometaši Marsonije
Kategorija:Nogometaši Herthe
Kategorija:Nogometaši Zagreba
Kategorija:Nogometaši Dinamo Zagreba
Kategorija:Nogometaši CSKA Moskve
Kategorija:Nogometaši HSV-a
Kategorija:Nogometaši Bayern Münchena
Kategorija:Nogometaši VfL Wolfsburga
Kategorija:Nogometaši 1860 Münchena
Kategorija:Igrači na Svjetskom prvenstvu u nogometu 2002.
Kategorija:Igrači na Evropskom prvenstvu u nogometu 2004.
Kategorija:Igrači na Svjetskom prvenstvu u nogometu 2006.
Kategorija:Igrači na Evropskom prvenstvu u nogometu 2008.
Kategorija:Igrači na Svjetskom prvenstvu u nogometu 2014.
Kategorija:Treneri CSKA Moskve (nogomet)
Kategorija:Živi ljudi
In Flames

**In Flames** je švedski melodični death metal sastav, kojeg se smatra jednim od začetnika tog žanra.

## O bendu 
Osnovan je 1990 godine, a prvu postavu činili su Jesper Strömblad, Glenn Ljungström i Johan Larsson. Godine 1993 angažiraju Mikaela Stannea, tadašnjeg gitaristu Dark Tranquillityja kao pjevača za snimanje njihovog prvog studijskog albuma *Lunar Strain*, kojeg su objavili iduće godine. Kasnije im se kao stalni pjevač pridružuje Anders Fridén, također iz Dark Tranquillityja, te njihov prvi album s novim pjevačem *The Jester Race* postiže veliki uspjeh. S njihovim šestim studijskim albumom *Reroute to Remain* iz 2002, dolazi do promjene stila koja je podijelila fanove, a uključivala je alternativniji zvuk, sa više "čistih" vokala umjesto "death growla", manje gitarističkih melodija i solaža, te veću upotreba sintisajzera i elektronike, kao očiti utjecaj iz modernog američkog metala.

## Članovi grupe 
;Sadašnja postava
*Anders Fridén - vokal (1995-)
*Björn Gelotte - gitara (1995-), bubnjevi (1995-1998) 
*Peter Iwers - bas-gitara (1997-) 
*Daniel Svensson - bubnjevi (1998-)

## Diskografija 
;Studijski albumi
* *Lunar Strain* (1994)
* *The Jester Race* (1996)
* *Whoracle* (1997)
* *Colony* (1999)
* *Clayman* (2000)
* *Reroute to Remain* (2002)
* *Soundtrack to Your Escape* (2004)
* *Come Clarity* (2006)
* *A Sense of Purpose* (2008)
* *Sounds of a Playground Fading* (2011)
* *Siren Charms* (2014)
* *Battles* (2016)
* *I, the Mask* (2019)
* *Foregone* (2023)

## Vanjski linkovi 
* Službena stranica

Kategorija:Švedske grupe melodičnog death metala
Light This City

**Light This City** je bio američki melodic death/metalcore bend iz Zalivske oblasti San Franciska

## O bendu
Osnovan je 2002, te je bio jedan od rijetkih ekstremnih metal bendova koji je imao pjevačicu (Lauru Nichol) za glavni vokal. Nakon debitantskog studijskog albuma *The Hero Cycle* iz 2003 kojeg su samostalno izdali, potpisuju ugovor za Prosthetic Records. Nakon toga objavljuju još tri studijska albuma, 2005 godine *Remains of the Gods*, 2006 *Facing the Thousand* te posljednji prije raspada 2008 *Stormchaser*. Na njihovim albumima gostovali su poznati muzičari poput Chucka Billyja iz Testamenta na pjesmi "Firehaven" sa albuma *Stormchaser* i Trevor Strnad iz The Black Dahlia Murdera na pjesmi "Fear of Hights" sa albuma *Facing the Thousand*. Nakon raspada, pjevačica Laura Nichol i bubnjar Ben Murray su osnovali punk bend Heartsounds, a gitarista Ryan Hansen i basista Jon Frost metal bend The Urchin Barren. Nakratko su se bili ponovo okupili na povratničkoj turneji u aprilu 2010 godine.

## Članovi grupe
;Zadnja postava
*Laura Nichol - vokal
*Brian Forbes - gitara
*Ryan Hansen - gitara
*Jon Frost - bas-gitara
*Ben Murray - bubnjevi

## Diskografija
;Studijski albumi
**The Hero Cycle* (2003)
**Remains of the Gods* (2005)
**Facing the Thousand* (2006)
**Stormchaser* (2008)

## Vanjski linkovi
* Službena MySpace stranica

Kategorija:Američke grupe melodičnog death metala
KF Tirana

**KF Tirana** je profesionalni nogometni klub koji iz Tirane, Albanija. Takmiči se u Superligi Albanije.

## Historija 
Godine 1920. osnovan je *Agimi Sports Association* iz kojeg se kasnije razvio **KF Tirana**. KF Tirana je najpoznatiji i najuspješniji albanski nogometni klub. 21 put su igrali u nekom evropskom takmičenju, no nikad nisu napravili veći iskorak u Evropi. Čak 24 puta su osvajali prvo mjesto u elitnnom razredu nogometa u Albaniji, prvi put na desetu godišnjicu osnovanja kluba - 1930. godine.

## Uspjesi
* **Superliga**
****Datoteka:Cup Winner.png  (24):** 1930, 1931, 1932, 1934, 1936, 1937, 1964/65, 1965/66, 1968, 1969/70, 1981/82, 1984/85, 1987/88, 1988/89, 1994/95, 1995/96, 1996/97, 1998/99, 1999/00, 2002/03, 2003/04, 2004/05, 2006/07, 2008/09.
****Datoteka:Cup Finalist.png (14):** 1945, 1959, 1966/67, 1971/72, 1975/76, 1978/79, 1979/80, 1983/84, 1993/94, 1997/98, 2000/01, 2001/02, 2005/06.... 2022/23
* **Kup Albanije**
****Datoteka:Cup Winner.png  (15):** 1938/39, 1962/63, 1975/76, 1976/77, 1982/83, 1983/84, 1985/86, 1993/94, 1995/96, 1998/99, 2000/01, 2001/02, 2005/06, 2010/11, 2011/12.
****Datoteka:Cup Finalist.png (8):** 1948, 1949, 1952, 1981/82, 1994/95, 2004/05, 2007/08, 2008/09.
* **Superkup Albanije**
****Datoteka:Cup Winner.png  (10):** 1994, 2000, 2002, 2003, 2005, 2006, 2007, 2009, 2011, 2012.
****Datoteka:Cup Finalist.png (3):** 1989, 2001, 2004.

## Reference 
## Vanjski linkovi 
* Službene stranice KF Tirana

Tirana
Tirana
Kategorija:KF Tirana
Letizia Moratti

**Letizia Brichetto-Arnaboldi Moratti** (rođena 26. novembra 1949. u Milanu, Italija) je italijanska političarka, poslovna žena i bivša gradonačelnica grada Milana.

## Biografija
Rođena je kao Letizia Brichetto-Arnaboldi u Milanu. Udala se za naftnog magnata Gianmarco Morattija (brata Massimo Morattija) i ima dvoje djece, Gabrielu i Giada.

Kao poslovna žena, radila je za osiguravajuće kuće i telekomunikacijske firme. Između 1994 i 1996. godine bila je predsjednica italijanske državne televizijske kuće RAI. Tokom 1999. i 2000. godine, bila je odgovorna za rast Murdochove grupe u Evropi.

Od 2001. do 2006. godine, bila je italijanska ministarka za obrazovanje u drugom i trećem Berlusconijevom mandatu. Tokom njenog mandata usvojena je dugo kritizirana reforma italijanskog školskog sistema. Kandidirala se za gradonačelnicu Milana na općinskim izborima 2006. godine kao članica stranke *Kuća za slobodu*. Na izborima za gradonačelnika je pobijedila sa preko 52% glasova.

Kategorija:Italijanski političari
Munir Mesihović

**Munir Mesihović** bio je bosanskohercegovački političar. Obavljao je visoke političke dužnosti među kojima su najznačajnije dužnost sekretara Centralnog komiteta Saveza komunista BiH te predsjednika Predsjedništva SR BiH u periodu od 1985. do 1987.

Ukazivao je na neravnopravnost SR BiH u ekonomskoj politici SFRJ, navodeći činjenicu da Savezno izvršno vijeće ne isplaćuje puni iznos sredstava BiH koja su joj pripadala kao nerazvijenoj republici.

Na meti kritika javnosti našao se 80-ih godina 20. stoljeća, kao jedan od političara optuženih u aferi vile u Neumu te neposredno odgovornim za aferu Agrokomerc. Mesihović se iz politike povukao u godinama kada je ostavku podnio i jedan od tada vodećih političara u SR BiH, Hamdija Pozderac.

Na mjesto člana Predsjedništva SR BiH, ostavku je podnio 1988.

Preminuo je 23. oktobra 2016. u Sarajevu.

## Nagrade
* **1980** - Šestoaprilska nagrada Grada Sarajeva;

## Reference 
Kategorija:Rođeni 1928.
Kategorija:Umrli 2016.
Kategorija:Biografije, Ljubuški
Kategorija:Bosanskohercegovački političari
Kategorija:Jugoslavenski političari
Kategorija:Bosanskohercegovački komunisti
Kategorija:Jugoslavenski komunisti
Kategorija:Dobitnici Šestoaprilske nagrade
Milka Planinc

**Milka Planinc** (Žitnić kod Drniša, 21. novembar 1924 – Zagreb, 7. oktobar 2010) bila je hrvatska političarka, premijerka Jugoslavije od 1982. do 1986. i prva žena predsjednica vlade u historiji socijalizma.

U Drugom svjetskom ratu stupila je u partizanski pokret, najprije u Hvarsko-viškom partizanskom odredu, a kasnije je bila vodni delegat sve do završetka rata, komesar čete za vezu XI. dalmatinske brigade. Na kraju rata imala je čin poručnika.

Simo Dubajić je izjavio da su ubistva bez suda zarobljenih vojnika i civila na Kočevskom rogu poslije Drugog svjetskog rata "obavila dalmatinska brigada, čija je komesarka bila Milka Planinc, kasnija premijerka SFRJ, koja je za ta strijeljanja izabrala oko 90 najpovjerljivijih komunista".

## Uspon nakon Drugog svjetskog rata
Od 1947. Milka živi u Zagrebu gdje najprije radi u poduzeću Elektri, a potom u Dalekovodu. Godine 1949. preuzima Agitprop za Trešnjevku, nakon čega slijedi njen uspon u političkom životu SR Hrvatske i SFRJ. Tako je obavljala sljedeće dužnosti:

* sekretar Narodne skupštine Trešnjevke 1957;
* gradska sekretarka za kulturu Zagreba 1961-1963;
* republički sekretar za prosvjetu 1963-1965;
* predsjednica Sabora 1967-1971.

Slamanjem Hrvatskog proljeća, Milka Planinc dolazi na čelo Centralnog komiteta Saveza komunista Hrvatske (1972-1982), gdje na prijedlog Josipa Vrhovca odlučuje o hapšenju „proljećara.“ Prema njenoj izjavi bili su to: Franjo Tuđman, Marko Veselica, Dražen Budiša, Šime Đodan, Vlado Gotovac, Hrvoje Šošić i još nekoliko osoba.

Godine 1977. protiv nje je unutarpartijske intrige vodio Josip Vrhovec, međutim zaštitio je sam Josip Broz Tito.

Bila je predsjednica Saveznog izvršnog vijeća Jugoslavije od 16. maja 1982. do 15. maja 1986. Za njenog mandata je donesen Dugoročni program ekonomske stabilizacije. Jedina je žena u historiji koja je bila premijerka jedne socijalističke zemlje.

Umrla je 7. oktobra 2010. u Zagrebu.

## Reference 
## Vanjski linkovi 
*Intervju u Globusu (2007.)

Kategorija:Rođeni 1924.
Kategorija:Umrli 2010.
Kategorija:Biografije, Drniš
Kategorija:Hrvatski političari
Kategorija:Hrvatski komunisti
Kategorija:Hrvatski premijeri
Kategorija:Predsjednici Saveznog izvršnog vijeća
Cavalera Conspiracy

**Cavalera Conspiracy** je heavy metal bend koju su osnovala braća Igor i Max Cavalera.

## O bendu 
Osnovan je 2007, te je to prva saradnja između braće Cavalera još od 1996 kada je Max napustio Sepulturu, bend koji su zajedno osnovali. Kao ostali članovi pridružili su im se gitarista Marc Rizzo, koji sa Maxom svira u Soulflyju, te Joe Duplantier, pjevač francuskog benda Gojira na basu. Isprva su bend nazvali *Inflikted*, no kako je već postojao drugi bend s tim imenom, mjenjaju ime u *Cavalera Conspiracy*, a *Inflikted* su nazvali svoj prvi studijski album, kojeg su objavili 2008 godine. Na njemu su gostovali bivši basista Pantere Rex Brown, i Maxov pastorak Ritchie, te su snimili videospot za pjesmu "Sanctuary". Iste godine, Joe Duplantier zbog snimanja novog albuma sa Gojirom napušta bend, a zamjenjuje ga Johny Chow iz Fireball Ministryja. Godine 2010 snimili su svoj drugi studijski album *Blunt Force Trauma*, objavljen u martu 2011 godine.

## Članovi grupe 
;Sadašnja postava

File:Cavalera Conspiracy 014.jpg | Max Cavalera - vokal, ritam gitara (2007-)
File:Cavalera Conspiracy 011.jpg | Marc Rizzo - prva gitara (2007-)
File:Cavalera Conspiracy 016.jpg | Johny Chow - bas-gitara (2008-)
File:Iggor Cavalera in Sao Paulo, 2006.jpg | Igor "Iggor" Cavalera - bubnjevi (2007-)

;Prijašnji članovi
*Joe Duplantier - bas-gitara (2007-2008)

## Diskografija 
;Studijski albumi
* *Inflikted* (2008)
* *Blunt Force Trauma* (2011)
* *Pandemonium* (2014)
* *Psychosis* (2017)

## Reference 
## Vanjski linkovi 
* Službena stranica

Kategorija:Američke groove metal grupe
Kategorija:Američke thrash metal grupe
Kategorija:Brazilske groove metal grupe
Kategorija:Brazilske thrash metal grupe
Kategorija:Muzičke grupe osnovane 2007.
Antibirokratska revolucija

**Antibirokratska revolucija** označava politički razvoj u SR Srbiji krajem 80-tih godina 20. stoljeća, tokom kojih su organizirane velike demonstracije po svim većim gradovima u Srbiji. Osnovna odlika ovih demonstracija bio je zahtjev za ukidanjem autonomije SAP Kosova i SAP Vojvodine, snažna podrška tadašnjem prvom čovjeku SK Srbije, Slobodanu Miloševiću, te instrumentalizacija medija, prije svega, dnevnika Politika.
Serijom mitinga u ljeto i jesen 1988.godine, antibirokratska revolucija dovela je do rušenja pokrajinskih vlasti na SAP Kosovu i SAP Vojvodini te republičke vlasti u SR Crnoj Gori.

Vrhunac ovih događaja, bilo je okupljanje naroda na Gazimestanu povodom obilježavanja 600. godišnjice bitke na Kosovu 1989. godine.

Pokušaj organiziranja sličnog mitinga u SR Sloveniji je spriječen. U SR Hrvatskoj mitinzi u manjem obimu su održavani u Kninu i drugim mjestima sa srpskom većinom  dok je u SR BiH antibirokratska revolucija imala neposredne implikacije kroz „aferu Agrokomerc“ i smjenu tadašnjeg republičkog rukovodstva.

Posljedica antibirokratske revolucije bila je ukidanje autonomije SAP Kosova i SAP Vojvodine te postavljanje prosrpskog vodstva u tim pokrajinama te u Crnoj Gori. Na ovaj način Srbija je osigurala podršku predstavnika tih područja u jugoslavenskim saveznim institucijama pokušavši da na taj način svoja politička stajališta nametne i ostalim jugoslavenskim republikama.

Antibirokratska revolucija bila je uvod u raspad SFRJ jer se ubrzo zatim počinju zatezati odnosi između Srbije na jednoj i SR Slovenije i SR Hrvatske na drugoj strani što je rezultiralo, najprije, raspadom SKJ a potom i oružanim sukobom na području Slovenije, Hrvatske i BiH.

## Reference 
Kategorija:Historija Jugoslavije
Carl Jaenisch

desno|mini|200px|Carl Jaenisch
**Carl Ferdinand Andreyevich von Jaenisch** (Viborg, 11. 4. 1813 - Sankt Peterburg, 7. 3. 1872) bio je rusko-finski šahovski teoretičar i šahist. Tokom 1840-ih bio je jedan od najboljih svjetskih šahista.

Počeo je vojnu karijeru u Finskoj, ali je uskoro otišao u Rusiju kako bi predavao klasičnu mehaniku u Petrogradu (današnjem St. Petersburgu). Čitav svoj život posvetio je matematici i šahu, dvama predmetima za koje je smatrao da su blisko povezani. Pokušao je pokazati njihovu povezanost u svom djelu *Découvertes sur le cavalier (aux échecs)* (*Otkrića o skakaču*), objavljenom u Petrogradu 1837. godine.

1842-43. objavio je knjigu o otvaranjima u 2 sveska *Analyse Nouvelle des ouvertures* (*Nova analiza otvaranjâ*). 1862-63. objavio je svoje glavno djelo u 3 sveska: ''Traité des applications de l'analyse mathématique au jeu des échecs* (*Rasprava o primjeni matematičke analize na šahovsku igru*).

Želio je učestvovati na šahovskom turniru u Londonu 1851. godine, ali je kasno doputovao, pa je umjesto toga igrao meč sa Howardom Stauntonom, u kojem je poražen (+ 2, = 1, - 7). Tri godine nakon toga izgubio je od Ilje Šumova (+ 3, = 4, - 5).

Najviše je upamćen po tome što je s Aleksandrom Petrovom analizirao Petrovljevu odbranu i doprinio njenom razvoju, kao i po radu na Schliemann-Jaenischovom gambitu u Španskoj partiji.

## Bibliografija 
* Adriano Chicco, Giorgio Porreca: *Dizionario enciclopedico degli scacchi'', Mursia, Milano, 1971.
## Vanjski linkovi 
* Jaenischov profil na ChessGames.com

Kategorija:Rođeni 1813.
Kategorija:Umrli 1872.
Kategorija:Šahisti
Kategorija:Ruski šahisti
Kategorija:Finski šahisti
Kategorija:Biografije, Viborg
Chris Vance

**Chris Vance** (rođen 30. decembra 1971) je britanski glumac. Poznat je po ulozi Jacka Gallaghera u *Foxovoj* seriji *Mental* te ulozi Jamesa Whistlera u također *Foxovoj* seriji *Prison Break*, a gostovao je i u seriji *Odstrel* (*Burn Notice*).

## Rane godine 
Pohađao je univerzitet u Newcastleu, gdje je diplomirao građevinarstvo.

## Karijera 
Vance se pojavio u britanskoj seriji *The Bill* (*Policija*), te u australijskim serijama *Stingers* i *Blue Heelers* prije no što je postigao uspjeh ulogom Seana Everleigha u seriji *All Saints*. Možda njegova najpoznatija uloga dosad jeste uloga Jamesa Whistlera u 3. sezoni *Prison Breaka* (uključujući i 1. epizodu 4. sezone u kojoj je ubijen odmah na početku).

U junu 2008. Vance je otišao u Kolumbiju zbog snimanja serije *Mental*, ali serija je otkazana nakon samo 13 epizoda. Gostovao je kao Mason Gilroy u 5 epizoda 3. sezone serije *Odstrel*. Pojavit će se u ulozi Colea Harmona, govorljivog ličnog pomoćnika popularnog biznismena, u 5. sezoni serije *Dexter*.

## Lični život 
Vance je upoznao svoju suprugu u Londonu, nakon čega se preselio u Australiju (njeno rodno mjesto), gdje su se vjenčali 2003. godine. Ipak, razišli su se 2007.

Njegova sestra Dawn Vance predaje engleski jezik u Engleskoj.
## Filmografija 
## Reference 
## Vanjski linkovi 
* 

Kategorija:Rođeni 1971.
Kategorija:Britanski glumci
Kategorija:Zakon braće
Radomir Đalović

**Radomir Đalović** je crnogorski nogometaš, koji trenutno igra za Rijeku, jedan od najuspješnijih hrvatskih klubova. U sezoni 2007./08. dok je igrao za Rijeku bio je drugi najbolji strijelac 1. HNL sa 18 postignutih golova, te je dobio nagradu od HRT za najboljeg igrača 1. HNL. Đalović je potom otišao u rumunjski Rapid iz Bukurešta, a nakon toga vratio se u Rijeku. U svojoj karijeri ovaj je napadač igrao i u Zagrebu gdje je ostavio dubok trag, te je jedan od najboljih igrača zagrebačkog kluba ikad. Igrao je i u njemačkoj Bundesligi, u Arminiji Bielefield. Standardan je crnogorski reprezentativac, te je jedan od ključnih igrača te ekipe.

## Reference
Kategorija:Rođeni 1982.
Kategorija:Živi ljudi
Kategorija:Biografije, Bijelo Polje
Kategorija:Crnogorski nogometaši
Kategorija:Nogometaši Rijeke
Kategorija:Nogometaši Crvene zvezde
Kategorija:Nogometaši Zagreba
Leonardo Bonucci

**Leonardo Bonucci** italijanski je nogometaš, koji nastupa za Fenerbahçe SK i reprezentaciju Italije. Igra na poziciji centralnog beka.

Nakon početka karijere u Interu 2005, sljedećih pet sezona bio je na posudbi u Trevisu i Pisi prije odlaska u Bari 2009. Sljedeće sezone prešao je u Juventus, gdje je postao važan član odbrane sa Giorgiom Chiellinijem i Andreom Barzaglijem. Osvojio je osam titula prvaka Serie A, od kojih šest zaredom. Godine 2017. otišao je u Milan, gdje je bio samo jednu sezonu, vrativši se u Juventus. Na reprezentativnom nivou predstavljao je Italiju na dva svjetska prvenstva (2010. i 2014) te na tri evropska (2012, 2016. i 2020).

## Vanjski linkovi 
* 
* Leonardo Bonucci  na *AIC.Football.it*

Kategorija:Biografije, Viterbo
Kategorija:Italijanski nogometaši
Kategorija:Nogometaši Inter Milana
Kategorija:Nogometaši Trevisa
Kategorija:Nogometaši AC Pise
Kategorija:Nogometaši Genoe
Kategorija:Nogometaši Barija
Kategorija:Nogometaši Juventusa
Kategorija:Nogometaši AC Milana
Kategorija:Nogometaši Union Berlina
Kategorija:Nogometaši Fenerbahçea
Kategorija:Igrači na Svjetskom prvenstvu u nogometu 2010.
Kategorija:Igrači na Evropskom prvenstvu u nogometu 2012.
Kategorija:Igrači na FIFA Kupu konfederacija 2013.
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Igrači na Evropskom prvenstvu u nogometu 2020.
Harry Mulisch

**Harry Mulisch** (Haarlem, 29. juni 1927 – Amsterdam, 30. oktobar 2010) je bio holandski romanopisac i esejist, autor romana Otkriće neba. Opisuje duboko prijateljstvo dvojice muškaraca i tajnoviti povratak na nebo kamenih ploča koje sadrže Deset Božijih zapovijedi. Roman je napisan s izrazitim humorom (posebno prvi dio) i pokazuje autorovo gotovo enciklopedijsko poznavanje stvari.

Kategorija:Nizozemski pisci
Kategorija:Biografije, Haarlem
Kategorija:Rođeni 1927.
Kategorija:Umrli 2010.
Leslie Nielsen

**Leslie Nielsen** (11. februar 1926 – 28. novembar 2010) bio je američko-kanadski glumac i komičar. Najpoznatiji je po ulogama Franka Drebina u komedijskoj trilogiji *Goli pištolj*.

## Filmografija (dio) 
* 1956: Zabranjena planeta *(Forbidden Planet)*
* 1956: *Ransom!*
* 1958: Ovčar *(The Sheepman)*
* 1966: *Beau Geste*
* 1971: Dama na čekanju *(Lady in Waiting)*
* 1972: M*A*S*H (serija) *(The Ringbanger)*
* 1972: Poseidonova avantura *(The Poseidon Adventure)*
* 1977: *The Kentucky Fried Movie*
* 1980: Ima li pilota u avionu (*Airplane!*)
* 1980: Matura (*Prom Night*)
* 1982: *Creepshow*
* 1982: *Police Squad!*
* 1986: *Soul Man*
* 1987: *Nuts*
* 1988: Goli pištolj (*Naked Gun*)
* 1990: *Repossessed*
* 1991: Goli pištolj 2½ (*Naked Gun 2½ – The Smell of Fear*)
* 1994: *S.P.Q.R. 2000 e 1/2 anni fa*
* 1994: Goli pištolj 33⅓ (*Naked Gun 33⅓ – The Final Insult*)
* 1995: *Dracula – Dead and Loving It*
* 1996: Špijuniraj muški (*Spy Hard*)
* 1997: Mr. Magoo
* 1998: *Wrongfully Accused*
* 1998: *Family Plan*
* 2000: *Santa Who?*
* 2000: *2001: A Space Travesty*
* 2001: Camouflage
* 2003: Scary Movie 3
* 2006: Scary Movie 4
* 2008: Superhero Movie
* 2009: Stan Helsing

Kategorija:Rođeni 1926.
Kategorija:Umrli 2010.
Kategorija:Američki glumci
Kategorija:Kanadski glumci
Centralni komitet

**Centralni komitet** (CK) je najviše rukovodeće tijelo u komunističkim partijama koje su postojale u 20.vijeku kao i onima koje i danas postoje. Komitet se obično sastojao od delegata koji su bili birani na partijskim kongresima. U državama u kojima su komunističke partije bile vladajuće, **centralni komitet** je donosio odluke u ime Partije između dva kongresa i predstavljao je vrhovni autoritet čije su odluke bile obvezujuće za članstvo Partije.

Također, **Centralni komiteti** su predstavljali Partiju prema drugim organizacijama, vodili partijske ustanove i sazivali plenarne sjednice.

Osim izvršnoga tijela, **Centralni komitet** birao je Kontrolnu komisiju ili Statutarnu komisiju koja je brinula za pitanja čistoće Partije te s tim u vezi probleme kršenja Statuta i Programa, partijske discipline i žalbe. Rad i unutrašnja organizacija bili su uređeni Poslovnikom o radu kojim se utvrđivao partijski aparat sastavljen od stalnih i povremenih radnih tijela – odjeljenja, uprava i komisija.

## Reference 
## Vanjski linkovi 
Kategorija:Komunizam
Nogometne utakmice Bosna i Hercegovina – Slovačka

## Utakmice 
|}

## Pregled svih utakmica
|valign="top"|300px
|valign="top" width="50%"|

|}

## Reference 
## Vanjski linkovi 
* Bosna i Hercegovina–Slovačka na EU-Football.info
* Bosna i Hercegovina–Slovačka na National-Football-Teams.com

Slovačka
Bosna i Hercegovina
WikiLeaks

**WikiLeaks** je međunarodna neprofitna medijska organizacija koja objavljuje priloge koji su inače nedostupni, a koje dobija od anonimnih izvora i pomoću "curenja" informacija.
Web stranicu je pokrenuo The Sunshine Press 2006. U godini pokretanja, sajt je tvrdio da posjeduje bazu podataka koja je narasla na više od 1,2 miliona dokumenata.

Prema opisu organizacije, osnovali su je kineski disidenti, novinari, matematičari kao i tehnolozi iz tek osnovanih kompanija iz SAD-a, Tajvana, Evrope, Australije i Južnoafričke Republike. Novinarski tekstovi i časopis The New Yorker (od 7. juna 2010.) opisuje Julian Assange-a, australijskog internet aktivistu, kao direktora organizacije.

## Također pogledajte 
* Panamska dokumentacija

## Reference 
## Vanjski linkovi 
* WikiLeaks: Šta o BiH i Sarajevu piše u hakiranim e-mailovima Sonyja na *faktor.ba*.

Kategorija:Internet
Kategorija:Osnivanja u 2006.
Sinšariškun

**Sinsharishkun** (**Sin-shar-ishkun**, cca. 627 - 612. p. n. e.), koji je prema nekim spekulacijama ista ličnost kao i Saràkos (Saracus) u tekstovima Berosa, bio je jedan od posljednjih vladara Asirskog Carstva.

Sinšariškun je bio jedan od sinova Asurbanipala, a možda i brat posljednjeg asirskog kralja Asurbalita II. On je posljednji asirski kralj koji se spominje u babilonskim zapisima. S obzirom na stanje u kojemu se nalazilo Carstvo, malo je savremenih zapisa i malo se zna o vladavini ovog kralja.

Historičari zbog toga špekuliraju kako je na vlast došao oko godine 627. p. n. e. (ili 623. p. n. e.), te da je njegov dolazak na vlast bio obilježen građanskim ratom, odnosno pobunom Sinshumulishira, a možda i sukobom sa starijim bratom Ashuretililanijem.

Nakon što je porazio svoje suparnike i zasjeo na prijestolje, Sišhariškun se suočio s daleko opasnijom prijetnjom u obliku svog babilonskog vazala Nabopolasara, koji je godine 626. p. n. e. digao ustanak protiv asirske vlasti. Time je započeo dugi i iscrpljujući rat u kojem se ispostavilo da su asirske snage istrošene ranijim, iako uspješnim Asurbanipalovim ratovima.

Nabopolasar je pokušao osvojiti Nippur, glavno asirsko uporište u Babilonu, ali nije uspio zbog dolaska asirskih pojačanja. Međutim, imao je više sreće u bici na otvorenom polju, okrunio se za kralja te započeo osvajati južnu Mezopotamiju.

Oko godine 624. p. n. e. Sinšariškun je poduzeo pohod na jug, uspio ponovno osvojiti Uruk, ali ga je izgubio. Sljedeće godine - 623. p. n. e. - planirani pohod na Babilon je spriječila pobuna u samoj Asiriji, odnosno dolazak neimenovanog uzurpatora koji je kraće vrijeme osvojio Ninivu. Sinšariškun je na kraju uspio izbaciti uzurpatora, ali je izgubio dragocjeno vrijeme i resurse za konačni obračun s Babiloncima.

Nabopolasar je godine 621. p. n. e. osvojio Nippur, a godine 616. p. n. e. uz pomoć svojih saveznika Medijaca krenuo na pohod na samu Asiriju. Za nekoliko godina su pali Ašur, Nimrud, a konačno i 612. p. n. e. asirska prijestonica, koja je pri tome potpuno razrušena. Sudbina samog kralja u tom dramatičnom događaju nije poznata, ali je vođstvo nad ostacima asirske države preuzeo Ašurbalit II.

## Reference 
## Vanjski linkovi 
* N. Na'aman, ZA 81 1991 - Chronology and history in the late Assyrian empire
* S. Zawadzki, The fall of Assyria and Median-Babylonian relation in light of the Nabopolassar chronicle

Kategorija:Asirski vladari
Kategorija:Historija
Monza

**Monza** je grad u Italiji. U gradu se nalazi 15&nbsp;km sjeverno od Milana. Njegov međunarodni ugled je prvenstveno zbog **Autodromo Nazionale di Monza**, dom je Velika nagrada Italije.

## Poznate osobe 
* Carlo Amati (1776-1852), arhitekta
* Emilio Borsa (1857-1931), slikar
* Gerolamo Gaslini (1877-1964), industrijalac i filantrop
* Vittorio Brambilla (1937-2001), F1 vozač
* Daniele Massaro (1961), nogometaš
* Andrea Galbiati "THE WOOD" (1970) svjetski prvak Kickboxing, profesionalnog boksača
* Corrado Lo Priore (1969) psiholog
* Pierluigi Casiraghi (1969)italijanski bivši nogometaš
* Marco Monti (1964) italijanski bivši nogometaš i trener mladih

## Reference 
## Vanjski linkovi 
* Službeni sajt

Kategorija:Gradovi u Italiji
Kategorija:Lombardija
Miro Petrović

**Miro Petrović** (Klobuk kraj Ljubuškog, 5. januar 1954. - ) jest bosanskohercegovački novinar, pjesnik, urednik i pedagog.

Završio je Pedagošku akademiju i kratko radio u školama u Fojnici, Sarajevu i Vitini. Do rata u Hrvatskoj je živio u Sarajevu kao samostalni umjetnik. Bavio se novinarstvom pišući priloge o kulturi u sarajevskom listu Oslobođenje i na Radio Sarajevu 202. Također je bio voditelj sarajevske gradske književne tribine "Između korica" i sekretar časopisa *Lica*, a pred sam rat se zapošljava kao direktor Narodnog univerziteta i Gradske biblioteke u Fojnici. Od 1996. radio je kao voditelj marketinga *Hrvatskog narodnog kazališta* u Mostaru i bio član uredništva sarajevskog književnog časopisa *Život*, čiji izdavač je Društvo pisaca Bosne i Hercegovine.

Zajedno s Krešimirom Šegom pokrenuo je i kao izvršni urednik uređuje dva bosanskohercegovačka dječija lista s hrvatskim kulturnim identitetom: *Cvitak* - list za sretno djetinjstvo i *Školarac* – lista za cure i dječake. Glavni i odgovorni je urednik Motrišta, časopisa *Matice hrvatske Mostar*.

Bio je sudionik rata u Hrvatskoj kao dobrovoljac-veteran od početka oktobra 1991. Danas živi u Mostaru i Sarajevu. Uvršten je u čitanke, te u desetak antologija (među kojima je i antologija pod nazivom ''Probrana baština (100 godina – 100 pjesama – 100 pjesnika hrvatskog pjesništva 20. stoljeća, Zagreb, 2001.).

Član je Matice hrvatske od 1970., Društva pisaca Bosne i Hercegovine od 1978., P.E.N. Centra Bosne i Hercegovine od 1989. i Društva hrvatskih književnika u Mostaru i Zagrebu od 1993.

## Djela 
* Pjesme (pjesme, Sarajevo, 1977.),
* Čestica (pjesme, Sarajevo, 1983. i 1984.),
* Ljetopis (pjesme, Mostar, 1996.),
* Zemlja za cvijeće (pjesme, Mostar, 1999. i 2000.)
* Dvojica (pjesme, Mostar - Sarajevo - Zagreb, 2005.).

## Nagrade 
* Šimićevih susreta, 
* Trebinjskih večeri poezije (za najbolju prvu knjigu) i 
* Književne omladine Bosne i Hercegovine (za najbolju knjigu autora do 33 godine).

## Reference 
## Vanjski linkovi 
* Ajfelov most, Antologija 2; na jergovic.com

Kategorija:Članovi P.E.N. Centra Bosne i Hercegovine
Kategorija:Biografije, Ljubuški
Kategorija:Rođeni 1954.
Kategorija:Bosanskohercegovački novinari
Kategorija:Bosanskohercegovački pjesnici
Demi Lovato

**Demetria Devonne Lovato** (rođenje: 20. august 1992) jest osoba iz Sjedinjenih Američkih Država koja se bavi glumom i pjevanjem. Glumi Sonny Monrou u Disneyjevoj seriji *Sonny ostvaruje svoje snove* (2009–2011) te Mitchie Torres u *Camp Rock 1* (2008) i *Camp Rock 2: Posljednja svirka* (2010). Među sedam dosad objavljenih albuma nalaze se *Confident* (2015), *Tell Me You Love Me* (2017) i *Dancing with the Devil... the Art of Starting Over* (2021)

## Karijera i život 
Lovato je porijeklom iz Albuquerquea u Novom Meksiku, iz porodice Patricka i Dianne Lovato (rođene Hart). Ima stariju sestru Dallas i mlađu polusestru Madison De La Garza. Majka Dianna De La Garza bila je navijačica (Dallas Cowboys Cheerleader) i pjevačica, a otac Patrick preselio se u Novi Meksiko nakon razvoda krajem 1994. Lovato glumi u sedmoj i osmoj sezoni dječije serije *Barney i prijatelji* kao Angela. Gostuje i u seriji *Zakon braće*, u epizodi "First Down". Također se pojavljuje u ulozi Charlotte Adams u *As the Bell Rings*, princeze Rosalinde u *Programu zaštite za princeze*, Mitchie Torres u *Camp Rock* i *Camp Rock 2: Posljednja svirka* te Allison "Sonny" Munroe u *Sonny, zvijezda u usponu*.

Dana 19. maja 2021. Lovato na Twitteru izjavljuje da je nebinarnog roda i da službeno mijenja svoje zamjenice u *they / them*; objašnjava: "Do ovoga je došlo nakon velika oporavka i mnogo promišljanja o sebi. I dalje učim o sebi; ne tvrdim da posjedujem stručno znanje ili da zastupam nešto. Dijeljenje ovih vijesti s vama za mene otvara nov oblik osjetljivosti."

## Filmografija 
* *Camp Rock* (2008)
* *Jonas Brothers: The 3D Concert Experience* (2009)
* *Program zaštite za princeze* (2009)
* *Camp Rock 2: Posljednja svirka* (2010)
* *Demi Lovato: Stay Strong* (2012)
* *Štrumpfovi: Skriveno selo* (2017)
* *Louder Together* (2017)
* *Demi Lovato: Simply Complicated* (2017)
* *Prinčeva strana priče* (2018)
* *Eurosong: Priča o grupi Fire Saga* (2020)
* *Demi Lovato: Dancing with the Devil* (2021)

## Diskografija 
* ''Don't Forget* (2008)
* *Here We Go Again* (2009)
* *Unbroken* (2011)
* *Demi* (2013)
* *Confident* (2015)
* *Tell Me You Love Me* (2017)
* *Dancing with the Devil... the Art of Starting Over'' (2021)

## Reference 
## Vanjski linkovi 
* Zvanični sajt

Kategorija:Rođeni 1992.
Kategorija:Živi ljudi
Kategorija:Američki pjevači
Kategorija:Američki glumci
Soko (tvrđava)

**Sokol** je tvrđava manjih dimenzija iz srednjeg vijeka, na stijeni iznad izvora rijeke Sokoluše,  5&nbsp;km. sjeveroistočno od Gračanice, Bosna i Hercegovina.

## Historija 
Grad se u srednjem vijeku nalazio u župi Usori. U literaturi su navedena dva različita podatka o prvom spominjanju Sokola u historiji. Grupa autora navodi da je prvi spomen grada  u historijskim izvorima  1429.godine, a drugi da je to 1449. godine. Oba su u vezi su sa knezom Radivojem Ostojićem, sinom bosanskog kralja Ostoje i bratom bosanskog kralja Tomaša.
 
Srebreničku banovinu Osmanlije su osvojile 1512. godine. Padom Srebrenika, cijela oblast između donjih tokova Bosne i Drine, Spreče i Save, u kojoj je bilo 12 utvrđenih gradova, ulazi u sastav osmanlijske imperije. Iz 1528. godine postoji prvi popisni defter sa timarima upisanim na ime članova posade Sokola. Prema spahijskom popisnom defteru iz 1533. godine, te godine posada tvrđave Soko dobiva stalne timare. Sedamdesetih godina 18. stoljeća, gradačački kapetan Mehmed dao je da se izvrše popravke na gradu. Zapisano je također, da je u gradu, 1833. godine bilo 7 topova. Napušten je 1840.godine.

## Opis 
Osnova mu je u obliku izduženog ovala dužine oko 30 metara. Uz jugoistočni zid nalaze se dva polukružno zasvedena tornja, dok je uz sjeverozapadni dozidan prigradak kao zaštita glavnom ulazu. U jugozapadnom dijelu ograđenog prostora nalaze se temelji stambene zgrade. Sjeveroistočni zid je djelimično razoren 1949. godine, kad je kamen iz njega upotrijebljen za gradnju mjesne škole. Za vrijeme proteklog rata ovaj spomenik je u nekoliko navrata bio meta topovskih granata koje su oštetile jugozapadno vanjsko lice zida.

Sokol je sagrađen od neobrađenih i tek na licu zida grubo pritesanih komada krečnjaka nejednake veličine. Graditelji su pokušavali složiti kamenje po slojevima, ali im to nije bilo moguće svugdje konsekventno provesti. Uglovi zidova su oštro zasječeni.

Stari grad Sokol proglašen je za nacionalni spomenik Bosne i Hercegovine 

## Reference 
## Vanjski linkovi 
* Gračanički glasnik - Urbane prilike i razvoj naselja u nahiji Sokol (Gračanica) u 16. i početkom 17. stoljeća

S
Kategorija:Nacionalni spomenici u Gračanici
S
Kategorija:Usora i Soli
Acropyga epedana

**Acropyga epedana** je vrsta mrava iz roda *Acropyga*, a pripada potporodici Formicinae.

## Ishrana 
Acropyga epedana se hrane sekretom štitastih ušiju s kojima žive u simbiozi, a koji zauzvrat štite štitaste uši i omogućavaju njihovo širenje.

## Rasprostranjenost 
Za razliku od drugih vrsta iz roda Acropyga koje žive u tropskim područjima, Acropyga epedana može da živi u dosta hladnijim krajevima. Živi uglavnom na višim nadmorskim visinama, na jugoistoku Arizone i sjevernom Meksiku.

## Reference 
Kategorija:Mravi
Club Atlético Huracán

**Club Atlético Huracán** je argentinski nogometni klub iz naselja Parque Patricios, Buenos Aires. Najveći rival Huracán-a je San Lorenzo. Club Atlético Huracán smatra se među šest najvećih ekipa iz Argentine, nakon River Plate-a, Boca Juniors-a, Independiente-a, Racing-a i San Lorenzo-a.

## Naslovi 
### Liga 
***Primera División (5)**: 1921, 1922, 1925, 1928, 1973. Metropolitano
***División Intermedia (1)**: 1913.
***Primera B Nacional (2)**: 1989/1990, 1999/2000.

### Kup 
***Copa Estímulo (1)**: 1920.
***Copa Dr. Carlos Ibarguren (2)**: 1922, 1925.
***Copa Adrián C. Escobar (2)**: 1942, 1943.
***Copa de Competencia Británica George VI (1)**: 1944.
***Copa Argentina (1)**: 2013–14.
***Supercopa Argentina (1)**: 2014.

## Bivši igrači 
## Treneri 
* José Durand Laguna (1931)
* Guillermo Stábile (1940–49)
* Luis Monti (1947–48)
* Adolfo Pedernera (1954), (1955–56)
* José Manuel Moreno (1960)
* Ernesto Cucchiaroni (1964)
* José Manuel Moreno (1966)
* Renato Cesarini (1968)
* Adolfo Pedernera (1970)
* Alberto Rendo (1970)
* Osvaldo Zubeldía (1971)
* César Luis Menotti (1972–73)
* Delém (1975)
* Alberto Rendo (1978)
* Alfio Basile (1982)
* José Varacka (1982)
* Osvaldo Sosa (1983)
* José Varacka (1985)
* Héctor Yazalde (1986)
* Ángel Cappa (1988)
* Alberto Fanesi (1991–92)
* Enzo Trossero (1992–94)
* Héctor Cúper (1993–95)
* Claudio Morresi (1995)
* Omar Larrosa (1998)
* Osvaldo Piazza (2001)
* Claudio Morresi (2001)
* Miguel Ángel Brindisi (2001–03)
* Fernando Quiroz (2003)
* Omar Labruna (2005)
* Fernando Quiroz (2005)
* Osvaldo Sosa (2006)
* Osvaldo Ardiles (2007)
* Claudio Ubeda (2008)
* Ángel Cappa (2008–09)
* Héctor Rivoira (2009–10)
* Miguel Ángel Brindisi (2010–11)
* Roberto Pompei (2011)
* Diego Cocca (2011–12)
* Héctor Rivoira (2012)
* Juan Manuel Llop (2012–13)
* Antonio Mohamed (2013)
* Néstor Apuzzo (2014–15)
* Eduardo Domínguez (2015–16)
* Ricardo Caruso Lombardi (2016)
* Juan Manuel Azconzábal (2016–17)
* Néstor Apuzzo (2017)
* Gustavo Alfaro (2017–)

## Reference 
## Vanjski linkovi 
* 

*
Kategorija:Nogometni klubovi u Argentini
Kategorija:Nogometni klubovi osnovani 1908.